# Manu Guix

Manu Guix (Barcelona, 8 de desembre de 1979) és un compositor, director musical, intèrpret i actor català. Ha estat vinculat al programa de televisió Operación Triunfo des de la seva creació l'any 2001, i ha intervingut en totes les edicions del programa.
La seva formació musical va començar l'any 1987, al Conservatori Municipal de Música de Barcelona i va cursar estudis a l'Escola LIPA (Liverpool of Performing Arts).
Durant aquests anys, els seus professors de piano van ser: Glòria Sol, Jordi Concegal, Carlota Garriga, Narcís Bonet, Alícia de Larrocha, María Jesús Crespo i Carles Marquès.
Ha enregistrat sis treballs discogràfics en solitari i ha participat en diversos espectacles musicals com a cantant i director musical, com per exemple a "Grease, el musical de tu vida", "El Petit Príncep", "La jaula de las locas", "La tienda de los horrores" i "Cantando bajo la lluvia".
Al llarg de la seva carrera ha obtingut diversos premis pel seu talent i professionalitat, com el Premi Butaca, rebut el 1997 per "Tu, Jo, Ell, Ella... i Webber... i Schönberg..." a l'espectacle revelació de la temporada, i el mateix guardó concedit el 1998 per "El Somni de Mozart" com a millor director musical.
És el propietari, des del 2010, de l’estudi de gravació Medusa Estudio BCN, juntament amb Roger Rodès.
La temporada 2012 – 2013 va presentar, juntament amb Àngel Llàcer, el programa de ràdio Els optimistes (Catalunya Ràdio), durant el migdia.
Va ser director musical a Operación Triunfo 2018 i 2020. El 2023 va publicar el llibre Rock al cor.

## Discografia
### En solitari

* De Cabeza (Vale Music, 2003)
* Manu Guix (MGdisc, 2005)
* Onze Llachs (Fanàstic 2008), disc de tribut a Lluís Llach
* Pas a pas (Blanco y Negro Music, 2012)
* Després de Tot (Música Global, 2017)
* Moments (Música Global, 2022)

## Reconeixements

* 1997: Premi Butaca al millor musical per l'espectacle "Tu, jo, ell, ella… i Webber…i Schönberg…".
* 1998: Premi Butaca a la millor direcció d'un musical per l'espectacle "El somni de Mozart", compartit amb Daniel Anglès.
* 2009: Nominat als Premios Max (XII edició) per la direcció musical de "Grease, el musical de tu vida".
* 2009: Nominat als Premios Gran Vía de Teatro Musical por la dirección musical de "Grease, el musical de tu vida".
* 2009: Premi Butaca per l'espectacle "QUÈ! El Nou Musical", com millor composició musical.
* 2011: Premi Butaca per l'espectacle "Geronimo Stilton, El musical del Regne de la Fantasia", com millor composició musical, com millor musical i millor espectacle per a públic familiar.
* 2018: Premi Enderrock per votació popular a la millor cançó d'autor per "Després de tot".

## Referències

* ↑ Vila, Arnau. «La sorprenent nova faceta de Manu Guix: "Sempre ho he volgut fer"». El Nacional, 23-12-2020. [Consulta: 22 abril 2021].
* 1 2 3 «Manu Guiz - Voz y estilo» (en castellà). Profesores OT, 04-06-2006. Arxivat de l'original el 22 de juliol 2022. [Consulta: 22 juliol 2022].
* 1 2 3 4 «Manu Guix, director musical». RTVE, 11-01-2020.
* 1 2 Ardévol Mallol, Clara «Manu Guix: “M’encantaria fer tots els musicals en català”». "VilaWeb, 03-04-2022 [Consulta: 22 juliol 2022].
* 1 2 3 4 5 «Edicions Anteriors». premisbutaca.cat. Arxivat de l'original el 9 gener 2022.
* ↑ «Producció musical». manuguix.com. [Consulta: 22 juliol 2022].
* ↑ «Los mejores estudios de Barcelona» (en castellà). Crónica Global. [Consulta: 22 juliol 2022].
* ↑ «El programa d'Àngel Llàcer i Manu Guix a Catalunya Ràdio es dirà 'Els optimistes'». Ara, 30-08-2012 [Consulta: 30 agost 2012].
* ↑ «Profesores de OT 2018 - RTVE.es» (en espanyol europeu). [Consulta: 11 novembre 2018].
* ↑ «Zona Franca - 1x94 Manu Guix». TV3. [Consulta: 4 maig 2023].
* ↑ «Manu Guix». Viasona. [Consulta: 22 juliol 2022].
* ↑ «De cabeza (Manu Guix)». Viasona. [Consulta: 22 juliol 2022].
* ↑ «XII edición 2009 Gran Canaria - Las Palmas de Gran Canaria» (en castellà). premiosmax.com. [Consulta: 22 juliol 2022].
* ↑ «SWEENEY TODD y SPAMALOT lideran las nominaciones de los premios Gran Vía 2009» (en castellà). todomusicales.com. [Consulta: 22 juliol 2022].
* ↑ «El palmarès dels Premis Enderrock 2018». Enderrock, 07-03-2018. [Consulta: 22 juliol 2022].

## Enllaços externs

* Manu Guix - Lloc web oficial
* Club de Fans Oficial de Manu Guix Arxivat 2009-02-04 a Wayback Machine.